laion/Wikipedia-Exotic huggingface dataset:
קרלוש מאנה

קרלוש מנואל קרדוזו מאנה (בפורטוגזית: Carlos Manuel Cardoso Mané, נולד ב-11 במרץ 1994) הוא כדורגלן פורטוגלי המשחק בעמדות הקשר והקיצוני הימני בקבוצת קייסריספור מליגת העל הטורקית ובנבחרת גינאה ביסאו. מאנה החל את הקריירה במחלקת הנוער של ספורטינג ליסבון כשהיה בן תשע. בדצמבר 2012 זומן לקבוצת המשנה של מחלקת הבוגרים של המועדון המשחקת בליגה השנייה בפורטוגל. לאחר כשנה עבר לקבוצה הראשונה של המועדון המשחקת בליגת העל הפורטוגלית. ב-5 באוקטובר 2013 ערך את הופעת הבכורה שלו בניצחון 0–4 על ויטוריה סטובאל באצטדיון ז'וזה אלבלדה. ב-15 בפברואר 2014 כבש את שער הבכורה שלו בקבוצה, בניצחון על אולהאננסה, שבאותה שנה ירדה לליגה המשנית. ב-25 בנובמבר ערך מאנה את הופעת הבכורה שלו בליגת האלופות בניצחון 1–3 על מריבור. ב-31 באוגוסט 2016 הושאל לעונה אחת למועדון הגרמני שטוטגרט. בקיץ 2018 חזר לספורטינג ליסבון מההשאלה בשטוטגרט. בשנת 2009 זומן מאנה לנבחרת פורטוגל הצעירה עד גיל 15. מאז שיחק בכל שאר נבחרות הנוער עד שהגיע בשנת 2014 לנבחרת פורטוגל עד גיל 21. בה כבש 3 שערים ב-17 הופעות. ב-11 בספטמבר 2023 ערך את הופעת הבכורה שלו בנבחרת גינאה ביסאו, בניצחון 2-1 על נבחרת סיירה לאון במסגרת מוקדמות גביע אפריקה לאומות 2023. נכלל בסגל נבחרת גינאה ביסאו לטורניר גביע אפריקה לאומות 2023. ספורטינג ליסבון הגביע הפורטוגלי: 2014/2015 הסופר קאפ הפורטוגלי: 2015 נבחרת פורטוגל הצעירה אליפות אירופה בכדורגל עד גיל 21: 2015 מדיה וקבצים בנושא קרלוש מאנה בוויקישיתוף קרלוש מאנה, באתר Transfermarkt קרלוש מאנה, באתר Soccerway קרלוש מאנה, באתר WorldFootball.net קרלוש מאנה, באתר National Football Teams קרלוש מאנה, באתר FootballDatabase.eu BACIRO CANDE ANUNCIA LISTA DOS CONVOCADOS COM 14 ESTREIANTES PARA O CAN'2024 בחשבון הפייסבוק הרשמי של פדרציית הכדורגל של גינאה ביסאו, 22 בדצמבר 2023 (בפורטוגזית)
ז'ול דאסן

ז'ול דאסן (באנגלית: Julius "Jules" Dassin‏; 18 בדצמבר 1911 – 31 במרץ 2008) היה שחקן, מפיק ובמאי קולנוע אמריקאי. החל את עבודתו בהוליווד, ולאחר שנכנס לרשימה השחורה של הוליווד עבר לאירופה. נולד במידלטון שבקונטיקט, אחד משמונת ילדיהם של ברתה פוגל ושמואל דאסין, יהודים ממוצא אוקראיני ופולני. ב-1930 הצטרף למפלגה הקומוניסטית האמריקאית, וממנה פרש ב-1939 עם כריתת הסכם ריבנטרופ–מולוטוב. הוא שיחק בתחילה בתיאטרון יהודי ביידיש במחזות של שלום עליכם. ב-1944 ביים את הרוח מטירת קאנטרוויל בו כיכב צ'ארלס לוטון. דאסן החל לביים סרטי פשע אפלים בהוליווד והתפרסם בתקופה לאחר מלחמת העולם השנייה, אולם בגלל עברו הקומוניסטי הוא הוכנס לרשימה השחורה ונאלץ להפסיק לביים. סרטו האחרון בתקופה זו היה "לילה והעיר" (1950). לאחר שהיה מספר שנים ללא עבודה עבר לצרפת. סרטו הראשון בצרפת היה "ריפיפי" (1955) כבמאי, שחקן ותסריטאי. עבור הבימוי בסרט זה זכה בפרס בפסטיבל קאן. ב-1960 ביים ושיחק בסרט "רק בימי חול" (Never on Sunday) עם מלינה מרקורי. הסרט הצליח מאוד ובעקבותיו נישאו שניהם. היא שיחקה בעוד סרטים שלו שהמוצלח מהם היה "טופקאפי" (1964). ב-1968 ביים את הסרט "המלחמה על השלום". ב-1970 מרקורי שיחקה בסרט שלו "הבטחה עם שחר" ביחד עם אסי דיין. דאסן התאהב ביוון ובתרבותה ופעל להחזרת ממצאים ארכאולוגיים כמו שיש אלגין מבריטניה ליוון. היה נשוי לכנרת היהודיה ביאטריס לאונר (אנ') בשנים 1937–1962 ונולדו להם בן ושתי בנות. בנו הבכור היה השחקן והזמר ג'ו דאסן (1938–1980). אשתו השנייה הייתה מלינה מרקורי, שלה היה נשוי מ-1966 ועד מותה ב-1994. היא כיכבה בחלק מסרטיו. בתחילה גרו במנהטן אבל לאחר ההפיכה שסילקה את שלטון הקולונלים הם חזרו ליוון שם מונתה מרקורי לשרת התרבות. מדיה וקבצים בנושא ז'ול דאסן בוויקישיתוף ז'ול דאסן, במסד הנתונים הקולנועיים IMDb (באנגלית) ז'ול דאסן, באתר AllMovie (באנגלית) ז'ול דאסן, באתר Rotten Tomatoes (באנגלית) ז'ול דאסן, במסד הנתונים הקולנועיים KinoPoisk (ברוסית) ז'ול דאסן, באתר "Find a Grave" (באנגלית) ז'ול דאסן, באתר אנציקלופדיה בריטניקה (באנגלית)
טקס פרסי אופיר לשנת 2009

טקס פרסי האקדמיה לקולנוע ה-20 על שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-26 בספטמבר 2009 באודיטוריום חיפה. הפרסים מוענקים מטעם האקדמיה הישראלית לקולנוע וטלוויזיה. כמידי שנה בשנה, הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר. את רשימת המועמדים הוביל הסרט "סיפור גדול" עם 13 מועמדויות, ואחריו הסרט "הבודדים" עם 11 מועמדויות. פרס על מפעל חיים הוענק לאסי דיין ופרס על הישגים מקצועיים הוענק לאורי סבג. מקור: מתן שירם, ‏טקס פרסי "אופיר", האוסקר הישראלי, יתקיים ב-26 בספטמבר, באתר גלובס, 8 בספטמבר 2009 הדס ריבק‏, רייטינג שבועי: מיאו, חתולה, באתר וואלה, 29 בספטמבר 2009 ענת זהר, הסרט "סיפור גדול" מועמד ל-13 פרסי אופיר, באתר nana10‏, 28 ביולי 2009 * מקבלי פרס מפעל חיים ופרס הוקרה על הישגים מקצועיים בתחום הקולנוע, באתר www.israelfilmacademy.co.il לייב בלוג: טקס פרסי אופיר 2009 | סינמסקופ נטע אלכסנדר, עכבר העיר אונליין, הוכרזו המועמדויות לפרסי אופיר, באתר הארץ, 28 ביולי 2009
טקס פרסי אופיר לשנת 2008

טקס פרסי האקדמיה לקולנוע ה-19 על שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-23 בספטמבר 2008 באודיטוריום חיפה. הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר. את רשימת המועמדים הוביל הסרט "איים אבודים" עם 14 מועמדויות, אחריו הסרט "שבעה" עם 13 מועמדויות. פרס על מפעל חיים הוענק ליואל זילברג. מקור: ענת רונקו, עכבר העיר אונליין, ואלס עם באשיר ושבעה יתמודדו על פרס אופיר, באתר הארץ, 29 ביולי 2008 הדס ריבק‏, רייטינג יומי: צופים אבודים, באתר וואלה, 24 בספטמבר 2008 רשימת הזוכים בפרס אופיר 2008 (ארכיון) המועמדים לפרס אופיר 2008 | סינמסקופ נירית אנדרמן, עכבר העיר אונליין, הבמאי יואל זילברג יקבל פרס אופיר למפעל חיים, באתר הארץ, 27 באוגוסט 2008 נרקיס טפלר‏, ואלס עם באשיר לקח את פרסי אופיר, באתר וואלה, 23 בספטמבר 2008 המועמדים לפרס אופיר 2008 | סינמסקופ היוצרים הזוכים, באתר www.israelfilmacademy.co.il
מרתון פיונגיאנג

מרתון פיונגיאנג, או בשמו הרשמי "Mangyongdae Prize Marathon" הוא תחרות ריצת מרתון שנתית המתרחשת בבירת קוריאה הצפונית פיונגיאנג ומהווה את אחד מאירועים הפומביים היחידים הפתוחים במדינה בפני זרים. התחרות נערכת מדי שנה בראשית חודש אפריל, בסמוך ליום הולדתו של קים איל-סונג, מייסד המדינה, ונקראת על שם עיר הולדתו. התחרות החלה להתקיים בשנת 1981 עבור גברים ובשנת 1984 נוסף בה מקצה לנשים. בשנת 2000 התחרות נפתחה בפני זרים, וחזרה מספר שנים מאוחר יותר להשתתפות מקומית בלבד. ב-2010 התחרות נפתחה שנית עבור רצים זרים, ומאז היא מושכת עניין תקשורתי ותרבותי סביב היותה תחרות ספורט פתוחה במדינה הדיקטטורית המסתגרת. עד שנת 2014 נכללה התחרות בסבב הברונזה של מרוצי הכביש מטעם התאחדות האתלטיקה הבינלאומית, אולם מאז בחרו המארגנים להפכה לתחרות "חובבנית" בלבד. כניסה לצפון קוריאה כרוכה בקבלת ויזה. ויזה ניתנות רק כחלק מהשתתפות בטיול מאורגן, ועל כן בכל שנה לוקחת על עצמה חברת תיירות לארגן חבילות קבוצתיות למשתתפי המרתון. מסלול המרתון מתחיל באצטדיון קים איל סונג ששוכן במרכז העיר (בשנת 2010 החלה התחרות באצטדיון האחד במאי), ומסתיים בשער הניצחון כנגד הכיבוש היפני, כאשר המשתתפים רצים לגדות נהר טאדונג ואף חוצים אותו על גשר. אורכו של המסלול כ-10 ק"מ, כאשר הרצים במקצה 10 ק"מ רצים אותו פעם אחת, הרצים במקצה חצי המרתון רצים אותו פעמיים ורצי המרתון רצים אותו 4 פעמים (בתוספת סיבוב פתיחה סביב האצטדיון). מדיה וקבצים בנושא מרתון פיונגיאנג בוויקישיתוף אתר האינטרנט הרשמי של מרתון פיונגיאנג האתר הרשמי של התחרות ג'רי לונגמן, ניו יורק טיימס, לראות את פיונגיאנג ב-42.2 קילומטרים, באתר הארץ, 19 באפריל 2015 כך עשיתי את מרתון צפון קוריאה, באתר שוונג (רשמים של מתחרה ישראלי משנת 2016) More Than 1,600 Runners Take Part in Pyongyang Marathon באתר voanews.com
אסיד באת'

אסיד באת' הייתה להקת סלאדג' מטאל אמריקאית מהעיר הומה בלואיזיאנה ופעלה בין השנים 1991 עד 1997. אסיד באת' שילבה דום מטאל עם השפעות רבות של הארדקור פאנק, דת' מטאל, דת'-דום, רוק גותי, בלוז רוק וגראנג'. בריאיון עם המגזין Pit Magazine, סולן הלהקה דאקס ריגס תיאר את סגנונה של הלהקה בתור "דת' רוק" (בהתייחסותו למוות כנושא כתיבה עיקרי בשירי הלהקה), כמו גם שילוב של דום מטאל כמאפיין בולט במוזיקה שלה. אסיד באת' הוקמה בשנת 1991 משילובן של שתי להקות, דארק קרניבל וגולגות'ה. הלהקה פעלה דרומית לניו אורלינס. דמו הלהקה, Hymns of the Needle Freak, הוקלט בשנת 1993. בעזרת דמו זה, קיבלה הלהקה חוזה הקלטות בחברת הקלטות עצמאית בשם Rotten Records. בשנת 1994, שחררה הלהקה את אלבומה הראשון, When the Kite String Pops. לאחר כשנתיים, שחררה הלהקה את אלבומה השני והאחרון, Paegan Terrorism Tactics. האלבומים לא זכו להצלחה רבה במיינסטרים, אך שניהם קיבלו שבחים רבים מסצנת האנדרגראונד. בשנת 2005, שוחרר אוסף שירי הדמו Demos: 1993-1996. אחרי שני אלבומים, פעילות הלהקה הגיעה לקיצה ב-23 בינואר 1997 לאחר מותו הפתאומי של בסיסט הלהקה, אשר נהרג יחד עם שני הוריו על ידי נהג שיכור. סמי "פייר" דואט – גיטרה, קולות רקע מייק סאנצ'ז – גיטרה, קולות רקע ג'ימי קייל – תופים דאקס ריגס – שירה אודי פיטרה – גיטרת בס, קולות רקע (1991-1997) ג'וזף פונטנות – גיטרת בס טומי ויאטור – תופים, קלידים צ'אד פירס - גיטרת בס ג'רי בוסינלי - גיטרה מובילה When the Kite String Pops (1994) Paegan Terrorism Tactics (1996) Wet Dreams of the Insane (Golgotha demo) (1991) Screams of the Butterfly (1992) Demo II (1993) Hymns of the Needle Freak (1993) Liquid Death Bootleg (1993) Radio Edits 1 (1994) Radio Edits 2 (1996) Paegan Terrorism Tactics Outtakes (1996) Demos: 1993-1996 (2005) "Apocalyptic Sunshine Bootleg" (1994) "Toubabo Koomi" (1994) "Double Live Bootleg!" DVD (2002) אתר האינטרנט הרשמי של אסיד באת' אסיד באת', ברשת החברתית פייסבוק אסיד באת', באתר ספוטיפיי אסיד באת', באתר Last.fm (באנגלית) אסיד באת', באתר AllMusic (באנגלית) אסיד באת', באתר MusicBrainz (באנגלית) אסיד באת', להקה באתר Encyclopedia Metallum (באנגלית) אסיד באת', באתר Discogs (באנגלית) אסיד באת', באתר Songkick (באנגלית) "Modern hardcore music scene". Mahoney, Steve (March 30, 1995). "Dax Riggs' Skeletal Circus • Acid Bath • In the Media". skeletalcircus.com. אורכב מ-המקור ב-2008-12-07.
קתרין הריסון (שחקנית)

קתרין מרי לי הריסון (באנגלית: Cathryn Mary Lee Harrison; נולדה ב-25 במאי 1959) היא שחקנית אנגלייה. הריסון נולדה בלונדון. היא בתם של השחקן והזמר נואל הריסון (אנ') ושל שרה לי אברטס, ונכדתו של השחקן רקס הריסון. אחיה, סיימון והרייט הריסון, עוסקים אף הם במשחק. לקתרין אח ואחות למחצה מנישואיו השניים של אביה, ואחות למחצה מבוגרת ממנה מנישואיה הראשונים של אמה. היא אחיינית של המחזאי קרי הריסון (אנ'). הריסון התחילה את הקריירה שלה בשנת 1972 בהופעה בסרט "מראות" של רוברט אלטמן. ב-1975 שיחקה בתפקיד לילי בסרט "ירח שחור", סרטו הראשון באנגלית של הבמאי הצרפתי לואי מאל. היא השתתפה בתוכניות טלוויזיה רבות בהן המיני-סדרה "Portrait of a Marriage" מ-1990, בה גילמה את ויולט טרפוסיס (אנ') המאהבת של ויטה סקוויל וסט (אנ'). ב-1977 הופיעה הריסון בסרט האוסטרלי "Blue Fire Lady". היא השתתפה במיני-סדרה "Love on a Branch Line", עיבוד טלוויזיוני לרומן באותו שם. עוד שיחקה בתפקיד אשתו של מייג'ור טום קדמן בסדרת הדרמה "Soldier Soldier" של רשת ITV. בגרסה הקולנועית של המחזה "המלביש" שיחקה בתפקיד מנהלת הבמה איירין. במאי 1996 התחתנה הריסון עם פול ליינג. מראות (1972) Images (1972) The Pied Piper ירח שחור (1975) Black Moon (1977) Moths (1977) The Witches of Pendle (1977) Blue Fire Lady (1977) Romance (1978) Return of the Saint אנקת גבהים (1978) Wuthering Heights ניקולס ניקלבי (1982) The Life and Adventures of Nicholas Nickleby מייבורי (1983) Maybury המלביש (1983) The Dresser מזמור חג המולד (1984) A Christmas Carol רובין משרווד (1986) Robin of Sherwood (1986) דואט לאחת (1987) Eat the Rich (1987) Empire State (1987) The Happy Valley (1988) A Handful of Dust (1989) Hannay ברז'רק (1990) Bergerac (1990) Chillers (1990) Portrait of a Marriage קלריסה (1991) Clarissa (1991) Soldier Soldier פוארו (1992) Agatha Christie's Poirot (1993) Desmond's (1994) Murder in Mind (1994) Love on a Branch Line (1995) The Choir וייקליף (1995) Wycliffe מקאלום (1995) McCallum (1997) Original Sin דז'ה וו (1997) Déjà Vu (1998) Heat of the Sun (1999) The Bill (2001) Table 12 קתרין הריסון, במסד הנתונים הקולנועיים IMDb (באנגלית) The wheels have come full circle as Noel recaptures the spirit of 1971 By This is Cornwall Posted: May 14, 2011
הות

האם התכוונתם ל... יאניק הות – כדורגלן גרמני הרמן הות – קצין בצבא הגרמני רוברט הות – כדורגלן גרמני הות' – פלנטה בעולם מלחמת הכוכבים הוט הוס
ג'יאנגשי נאנצ'אנג גרינלנד סנטרל פלאזה

ג'יאנגשי נאנצ'אנג גרינלנד סנטרל פלאזה הם צמד גורדי שחקים אשר ממוקמים בעיר נאנצ'אנג שבמחוז ג'יאנגשי שבסין. גובה שני המגדלים עומד על 303 מטרים (994 רגל). בניית המגדלים החלה בשנת 2011 והסתיימה בשנת 2015. שני המגדלים משתרעים ביחד שטח של 110,000 מטר רבוע ושניהם כוללים 59 קומות. שני המגדלים משמשים למשרדים. המגדלים הגבוהים בעולם מרכז ההון הבין-לאומי דיוונג מגדל צ'אנג פו ג'ין מאו מדיה וקבצים בנושא ג'יאנגשי נאנצ'אנג גרינלנד סנטרל פלאזה בוויקישיתוף http://www.skyscrapercenter.com/building/jiangxi-nanchang-greenland-central-plaza-1/9109 http://www.skyscrapercenter.com/building/jiangxi-nanchang-greenland-central-plaza-2/9110
מרכז ההון הבין-לאומי דיוונג

מרכז ההון הבין-לאומי דיוונג הוא גורד שחקים אשר ממוקם בעיר ליוג'ואו שבמחוז גואנגשי שבסין. גובה המגדל הוא 303 מטר (994 רגל) והוא כולל כ-72 קומות (וכן שלוש קומות תת-קרקעית). בניית המגדל החלה בשנת 2010 והסתיימה בשנת 2015. המגדל, המשתרע על שטח של 61,062 מ"ר, משמש כמלון וכולל גם חדרי משרדים. המגדלים הגבוהים בעולם ג'יאנגשי נאנצ'אנג גרינלנד סנטרל פלאזה מגדל צ'אנג פו ג'ין מאו מדיה וקבצים בנושא מרכז ההון הבין-לאומי דיוונג בוויקישיתוף http://www.skyscrapercenter.com/building/diwang-international-fortune-center/491 ערך זה הוא קצרמר בנושא גורדי שחקים ובנושא סין. אתם מוזמנים לתרום לוויקיפדיה ולהרחיב אותו.
טוראי

טוראי (באנגלית: Private) היא הדרגה הצבאית הנמוכה ביותר הקיימת במרבית צבאות העולם. בצה"ל ניתנת הדרגה לחיילים שזה עתה התגייסו לשירות חובה ביום גיוסם. משמעות דרגת הטוראי בעברית נלקחת מהמילה "טור", ומשמעותה כי החייל בתחילת דרכו ומצוי כחלק מ"טור" של חיילים מתחילים. בצה"ל ובצבאות נוספים כגון הכוחות המזוינים של בריטניה, אין סימון לדרגה זו, וטוראים הולכים ללא הדרגה על מדיהם. סימון הדרגה על פי תקנות נאט"ו הוא OR-2. צבא ארצות הברית פרייבט (Private) -לא נענד בפועל. צבא אינדונזיה פרג'וריט דואה (Prajurit Dua) צבא הפיליפינים פרייבט אינסיגניה (Private insignia) צבא פינלנד סוטאמיס (sotamies) מכיוון שטוראי היא הדרגה הנמוכה ביותר האפשרית בצבא, בצבאות רבים קוראים לטוראים גם בשמות חלופיים, חלקם שמות גנאי וחלקם בעלי כפל משמעות. בצבא ארצות הברית - חייל שזה עתה התגייס נקרא גם "Recruit" (מגויס). בחיל הנחתים של ארצות הברית (המארינס) נקרא חייל מגויס "boot". בצבאות אחרים ישנם גם "טוראי ראשון" (Private First Class) שאין בצה"ל (אולם היא הייתה בעבר), טוראי שני וטוראי שלישי (בצבא אירלנד למשל), המעידים על התפתחות החייל בצבא על סמך וותק. מדיה וקבצים בנושא טוראי בוויקישיתוף ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
שפת תכנות דינמית

שפת תכנות דינמית היא שפת תכנות עילית אשר בניגוד לשפה מפורשת כוללת פעולה של הידור, אולם זו נעשית בעיקרה בזמן ריצת התוכנית. בדרך כלל יש לשפה דינמית גם מערכת טיפוסים דינמית, אך אין זה הכרחי. במקרים רבים יש בלבול בין שפות דינמיות לשפות מפורשות. שפות דינמיות רבות מכונות לא פעם "שפת תסריט", מונח שמתייחס להרצה (שורה אחרי שורה) במפרש ולא נכון לדרך ההרצה בשפה דינמית. השפה הדינמית הראשונה הייתה LISP, אם כי מימושיה הראשונים השתמשו במפרש[דרוש מקור]. Perl, שנוצרה בשנת 1987 ופייתון (1989) נכתבו מראש כשפות דינמיות. שפות דינמיות נוספות: JavaScript‏, PHP, לואה ו־Ruby. ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
עונת 2013/2014 ביורוליג

עונת 2013/2014 ביורוליג הייתה העונה ה-57 של תחרות אירופית לקבוצות כדורסל וה-14 שאורגנה על ידי חברת יורוליג בסקטבול. המשחק הראשון התקיים ב-1 באוקטובר 2013 והתחרות הסתיימה ב-18 במאי 2014. בתחרות השתתפו 31 קבוצות. העונה הסתיימה בזכייתה של מכבי תל אביב לאחר ניצחון 98–86 בהארכה על ריאל מדריד בגמר הפיינל פור שנערך במדיולאנום פורום במילאנו. הייתה זאת הזכייה השישית בתולדות המועדון. סרחיו רודריגס (ספרד) מריאל מדריד נבחר ל-MVP של היורוליג, וטייריס רייס (מונטנגרו) ממכבי תל אביב נבחר ל-MVP של פיינל פור היורוליג. תחילה התקיים שלב המוקדמות בשיטת גביע, שבסיומו המנצחת מ-8 קבוצות עלתה לעונה הסדירה. 24 קבוצות השתתפו בעונה הסדירה, כאשר המשחקים נערכו ב-4 בתים. בשלב הבא התחרו 16 קבוצות בשני בתים. ארבע קבוצות מכל בית עלו למשחקי רבע הגמר שהתקיימו בסדרת הטוב מ-5. פיינל פור היורוליג נערך במדיולאנום פורום, מילאנו. ערך מורחב – פיינל פור היורוליג 2014 מכבי תל אביב השתתפה במשחקי הטופ 16, סיימה את הבית במקום שלישי ועלתה לרבע הגמר. במשחק הגמר ניצחה את ריאל מדריד 98–86 בהארכה וזכתה בתואר השישי בתולדות המועדון. מדיה וקבצים בנושא עונת 2013/2014 ביורוליג בוויקישיתוף תיאור מפורט של העונה משחק הגמר (קטעים), סרטון באתר יוטיוב
חגיגת הכדורים הפורחים הבין-לאומית באלבקרקי

חגיגת הכדורים הפורחים הבין-לאומית באלבקרקי (באנגלית: Albuquerque International Balloon Fiesta) היא פסטיבל כדורים פורחים, הנערך בעיר אלבקרקי, העיר הגדולה במדינת ניו מקסיקו שבארצות הברית. האירוע מתקיים מדי שנה במשך תשעה ימים בראשית חודש אוקטובר ובהשתתפות למעלה מ-500 כדורים פורחים והוא הפסטיבל הגדול מסוגו בעולם. ראשיתו של הפסטיבל באירוע שנערך בחורף 1972 לציון חמישים שנות פעילות של תחנת רדיו מקומית. השתתפו בו 13 כדורים פורחים מתשע מדינות בארצות הברית, בנוכחות קהל של 20,000 איש. בשנה שלאחר מכן אירחה אלבקרקי את האליפות העולמית של כדורים פורחים והפסטיבל הפך לאחר מכן לאירוע בינלאומי קבוע. מאז 1975 מתקיים הפסטיבל בחודש אוקטובר. מספר הכדורים הפורחים המשתתף בפסטיבל גדל משנה לשנה ובשנת 2000 הגיע לשיא של 1,019. בשנה שלאחר מכן קבעה הוועדה המארגנת של הפסטיבל כי מספר הכדורים הפורחים שישתתפו בו לא יעלה על 750, ובשנת 2009 הופחת סף זה ל-600 כדורים פורחים. בכל אחד מימי הפסטיבל נוכחים בשטח ההמראה של הכדורים עד 100,000 צופים ורבים אחרים צופים במעופם ובנחיתותיהם. הפסטיבל הפך לאטרקציה תיירותית עיקרית בעיר ולבעל חשיבות כלכלית רבה עבורה. בשולי מתקיימות תצוגות רבות אודות התרבות וההיסטוריה של מדינת ניו מקסיקו. פארק חגיגת הכדורים הפורחים, שבו נערכות ההמראות, נמצא בפאתיה הצפוניים של העיר. בשנת 2005 נפתח שם מוזיאון המתאר את תולדות הפסטיבל והבלונאות בכלל. אחת הסיבות להשתתפות הגדולה של כדורים פורחים בפסטיבל היא תיבת הרוחות של אלבקרקי. זו היא תופעה שבה הרוחות בסביבות העיר נוטות לנשוב בגובה נמוך כלפי צפון ובגובה רב הן נוטות לנשוב כלפי דרום. תבנית רוחות צפויה זו ניתנת לניצול על ידי משתתפי הפסטיבל לשם ניווט הכדורים הפורחים. כך, כדור פורח עשוי להמריא, לטוס צפונה או דרומה, ואז לנסוק או להנמיך לפי הצורך ולנוע בכיוון ההפוך, בתבנית של תיבה. פטרול השחר - מספר כדורים פורחים ממריאים לפני זריחת השמש, פעולה המאפשרת למפעילי כדורים פורחים אחרים לצפות בהם וללמוד על כיווני הרוחות ומהירותן בגבהים שונים. אירוע זה החל בשנת 1978. המראה המונית - אחד האירועים הגדולים ביותר בפסטיבל, שבו ממריאים כל הכדורים הפורחים המשתתפים בו בשני גלים וממלאים את השמיים במאותיהם. תחרויות: אתגר החגיגה - אירוע שבו מפעילי הבלונים מתחרים זה בזה בהטלת מטען קרוב ככל האפשר לנקודה מוסכמת. רוד-ראנר וקויוט - אירוע שבו רודפים כדורים פורחים אחרי כדור אחד וזה הנוחת בקרבה הרבה ביותר אליו הוא המנצח. מרוץ הבלונים של אמריקה - בו ממריאים כדורים פורחים שעוצבו לשם טיסה למרחקים גדולים. המנצח הוא הכדור הפורח אשר טס למרחק הגדול ביותר. מקצת הכדורים הפורחים מגיעים במעופם עד לקנדה ולחוף המזרחי של ארצות הברית. רודיאו צורות מיוחדות - אירוע מהפופולריים ביותר בפסטיבל בו ממריאים בו זמנית כדורים פורחים בעלי צורות מיוחדות, וביניהן - פרה חולבת, קרון, בקבוקי שתייה ובעלי חיים שונים. כדורים זוהרים - אירוע המתקיים בשעות החשכה, שבו מופעלים המבערים בעשרות כדורים פורחים מבלי שהם ממריאים מן הקרקע. גלודיאו הוא האירוע המקביל מסוג זה בפסטיבל לכדורים פורחים בעלי צורות מיוחדות. פסטיבל כדורים פורחים מדיה וקבצים בנושא חגיגת הכדורים הפורחים הבין-לאומית באלבקרקי בוויקישיתוף אתר האינטרנט הרשמי של חגיגת הכדורים הפורחים הבין-לאומית באלבקרקי (באנגלית) ריכוז סרטוני וידאו על הפסטיבל, באתר Virtual Albuquerque
רמוטק אנדרוס

אנדרוס (באנגלית: ANDROS, מכונה גם "REMOTEC ANDROS") היא משפחה של רובוטים צבאיים בשלט רחוק, שתוכננה בידי חטיבת REMOTEC של נורת'רופ גרומן. רובוטי האנדרוס מיועדים בעיקר לשימושיים צבאיים ומשטרתיים של חבלה וסילוק פצצות, ולכן מסווגים כרובוטי חבלה וסילוק פצצות. רובוטים מסדרת אנדרוס נמצאים בשירות יחידות צבא ומשטרה רבות, בהן יהל"ם, יחידת העילית של חיל ההנדסה הקרבית של צה"ל, ומערך החבלה של משטרת ישראל. לפי נורת'רופ גרומן, למעלה מ-1,000 רובוטים מסדרת אנדרוס נמצאים בשימוש ברחבי העולם. F6-A ו-F6-B: הדגם הבסיסי והוורסטילי ביותר, אורכו 132 ס"מ, רוחבו 73.66 ס"מ וגובהו 143.1 ס"מ. הוא שוקל 220.4 ק"ג, בעל 4 מצלמות וזרוע המסוגלת להרים 29 ליברות (13 קילוגרם). מדובר בדגם מתקדם יותר של האנדרוס F5.‏ אנדרוס MarkV-A1: דומה ל-F6-A אך גדול יותר. שוקל 358.338 קילוגרם (790.00 ליברות). מצויד בזרוע תלת-מפרקית שמצוידת בצבת וכן ברובה Shotgun לטיפול במטעני חבלה. מיני אנדרוס II: דגם מוקטן של האנדרוס MarkV-A1. אורכו 134.2 ס"מ, רוחבו 62.23 ס"מ וגובהו 68.58 ס"מ. הוא שוקל כ-102 ק"ג. אנדרוס וולברין: הדגם הגדול ביותר ששוקל 367.41 קילוגרם (810.0 ליברות). אורכו 147 ס"מ, רוחבו 73.66 ס"מ וגובהו 101–165 ס"מ תלוי בפרישת הזרוע. הוולברין כולל 4 מצלמות, זרוע תלת-מפרקית שמצוידת בצבת וכן ברובה Shotgun לטיפול במטעני חבלה. הוולברין מוצע בשתי גרסאות: אופנית (נע על גלגלים) או זחלית (נע על מזקו"ם), כאשר ניתן להוסיף את הזחלים בעת הצורך. הוולברין הוא רובוט חבלה רב-תכליתי שיכול לטפל במטעני חבלה ונפלי תחמושת בגדלים שונים, שנמצאים בתאי שטח שונים - החל מרחוב מיושב וכלה בשטח בתנאי שדה. אנדרוס וולברין V2: גרסה של הוולברין שפותחה עבור מנהל הבטיחות והגהות במכרות של ארצות הברית. HD-SEL: גרסה מתקדמת ומוקטנת של הוולברין. אורכו 99 ס"מ, רוחבו כ-66 ס"מ, גובהו 76.2 ס"מ. הוא שוקל כ-111 ק"ג. Heavy Duty: כלי רכב בלתי מאויש המבוסס על ציוד מכני הנדסי מסוג מלגזה טלסקופית (Telehandler) ונועד לטפל במטעני חבלה כבדים ובפרט במכוניות תופת. אנדרוס FX: רובוט חבלה לפירוק מטעני נפץ ונפלי תחמושת, בעל יכולת תנועת זרוע ועבירות משופרות. בעל מצלמות וחיישנים רבים, ואפשרות להתקנת מכשירים שונים בקצה הזרוע. זהו הרובוט החדש והמתקדם ביותר בפלגת הס"פ של יהל"ם. אנדרוס F6-A אנדרוס וולברין של משטרת ישראל בפעולה אנדרוס וולברין של חבלני משטרת ישראל אנדרוס MarkV-A1 של יהל"ם לוחם פלגת ספי"ר של יהל"ם עם רובוט חבלה אנדרוס FX,‏ 2022 רובוט חבלה סילוק פצצות רובוט צבאי מדיה וקבצים בנושא רמוטק אנדרוס בוויקישיתוף Northrop Grumman REMOTEC Robots MSHA Sago Mine Robot Details רובוטים בשימוש יחידות החבלה של ישראל, בפורום צבא וביטחון בפרש מידע על רובוט ה"במבי", בפורום צבא וביטחון בפרש http://www.northropgrumman.com/Capabilities/Remotec/Products/Pages/default.aspx http://www.northropgrumman.com/Capabilities/Remotec/Products/Pages/F6ASpecs.aspx http://www.northropgrumman.com/Capabilities/Remotec/Products/Pages/WolverineSpecifications.aspx http://www.northropgrumman.com/Capabilities/Remotec/Products/Pages/HDSeries.aspx http://www.northropgrumman.com/Capabilities/Remotec/Products/Pages/ZHeavyDuty.aspx בתיה ואן זיידן, מערכת אתר צה"ל, קבלו את הרובוט החדש והפיתוחים האחרונים ביהל"ם, באתר צה"ל, 3 במאי 2020.
בית הסוהר רמון

בית הסוהר רמון הוא בית סוהר הממוקם כ-15 קילומטרים צפונית ליישוב מצפה רמון, ובצמוד לבית הסוהר נפחא. מאוגוסט 2024 בית הסוהר רמון, ובית הסוהר הצמוד אליו בית הסוהר נפחא, נקראים מתחם גנות, על שמו של נציב בתי הסוהר לשעבר יעקב גנות, בפיקוד המתחם על שני מתקני הכליאה יעמוד מפקד בדרגת תת גונדר. בית הסוהר הכיל תחילה מספר אגפים בשנת 2006, והיה כפוף לבית הסוהר נפחא הסמוך. בשנת 2007 הופרד מבית הסוהר נפחא עם השלמת בניית בית הסוהר במטרה לתת מענה לכליאת אסירים ביטחוניים, עקב מחסור במקומות הכליאה בעקבות האינתיפאדה השנייה. בנייתו של בית הסוהר הסתיימה בשנת 2007, הוא מכיל תשעה אגפי כליאה לאסירים ועצירים ביטחוניים, ואגף אחד אשר מיועד ל-80 האסירים הפליליים המרצים את עונשי המאסר שנגזרו עליהם בבית הסוהר ומשמשים כאסירי עבודה. בבית הסוהר תקן כליאה ל-850 אסירים בסך הכול. שירותי הטיפול הסוציאלי והחינוך ניתנים לאסירים הפליליים ומתמקדים בהתמודדות עם אי שימוש בסמים, בעיות אלימות במשפחה והליכי השיקום של האסירים לקראת תום ריצוי מאסרם. כמו כן, ניתנים לאסירים הפליליים בבית הסוהר שירותי חינוך בלתי פורמליים, המתמקדים במתן כלים מתקנים וחוויה מתקנת לאסירים על ידי הפעלת חוגים, סדנאות, פעילויות הווי ותרבות וקבוצות טיפול. בבית הסוהר כ-220 אנשי סגל, המשתייכים ברובם לתחומי הביטחון, וחלקם לתחומי המנהלה. על תפקודו של בית הסוהר נמתחה לא אחת ביקורת באמצעי התקשורת, כאשר נתגלו פרשיות הברחה של דברים אסורים לתחומי בית הסוהר. בית הסוהר נפחא בית הסוהר רמון - באתר שירות בתי הסוהר "בית הסוהר "רמון" - דור שלישי", באתר שירות בתי הסוהר, ‏16/09/2007 בית הסוהר רמון באתר השב"ס, באתר שירות בתי הסוהר שמעון איפרגן, ‏כך הפך הכלא השמור בישראל לגן עדן למחבלים, באתר ‏מאקו‏, 29 באוקטובר 2015 אבי אשכנזי‏, אסירי חמאס הבריחו טלפונים - מפקד כלא נפחא הודח מתפקידו, באתר וואלה, 26 באוקטובר 2015 ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.